Wat is Diabetes? | Manna Health
Daar word by die dag meer en meer diabetes gevalle gediagnoseer.
Maar dit laat ons met die vraag: Wat presies is diabetes?
Diabetes is ‘n gesondheidsprobleem wat veroorsaak word deur probleme met die hormoon genaamd insulien.
Wanneer die pankreas reg werk, stel dit insulien vry, wat die liggaam laat suiker en vette gebruik of stoor soos wat dit nodig is. Die insulien sorg dan dat die bloedsuikervlakke in die liggaam stabiel bly.
Maar in die geval van tipe 2 diabetes skei die pankreas nie voldoende insulien af nie, of die insulien wat wel afgeskei word kry nie die glukose in die bloed gestabiliseer nie.
Dus, Diabetes kom voor wanneer…
Geen insulien geproduseer word nie
Onvoldoende hoeveelhede insulien geproduseer word
Die liggaam verkeerd reageer op die insulien, ‘n toestand wat bekend staan as “insulien weerstand”
Geskikte bestuur oor die siekte nodig is nadat ‘n individu met diabetes gediagnoseer is.
Daar word oor die algemeen na vier tipes diabetes verwys, naamlik:
Tipe 1 Diabetes:
Dit is wanneer die beta selle van die pankreas (Insulien-produserende selle) vernietig word deur die liggaam se immuunstelsel. As gevolg hiervan produseer die liggaam geen insulien nie. Insulien moet dus per spuit toegedien word om die bloedsuikervlakke te reguleer.
Tipe 1 diabetes kan vanaf kindsbeen voorkom en maak ongeveer 10% uit van alle diabete uit.
Tipe 2 Diabetes:
In geval van tipe 2 diabetes produseer die pankreas wel insulien, maar dit is óf nie genoeg nie, óf die liggaam het ‘n weerstand daarteen. Albei hierdie gevalle lei daartoe dat glukose nie in staat is om die liggaam se selle binne te dring nie. Tipe 2 diabetes kom meestal voor by ouer persone (ouer as 40), en ook by mense wat oorgewig is. Daar is egter ‘n kommerwekkende tendens dat al hoe meer kinders aan vetsug ly en sodoende tipe 2 diabetes ontwikkel.
Tipe 2 diabetes kan gewoonlik beheer word deur leefstyl keuses, soos ‘n gesonde dieet, oefening, genoeg slaap en natuurlike dieet aanvullings. Soms word medikasie bykomend tot ‘n gesonde leefstyl gebruik.
Dit is wanneer ‘n individu se bloedsuikervlakke hoër is as normaal, maar nog nie so hoog dat die persoon as ‘n tipe 2 diabeet klassifiseer nie. Pre-diabetes kan lei tot tipe 2 diabetes, maar dit kan vermy word deur gesonde leefstyl keuses te maak.
Tipe 2 diabetes kan selfs heeltemal omgekeer word deur ‘n streng eetplan, gereelde oefening, die regte gesondheidsaanvulling, stresbeheer, genoeg slaap en deur ‘genoeg water te drink.
Tipe 2 diabetes maak 90% uit van alle diabetes pasiënte.
Gedurende swangerskap word die effektiwiteit van insulien verswak weens hormonale veranderinge. Swangerskap diabetes kom voor by ongeveer 4% van alle swangerskappe.
Faktore wat die kans op swangerskap diabetes verhoog, is wanneer die vrou ouer as 25 is, meer as die aanbevole liggaamsgewig te hê voor swangerskap, of wanneer daar ‘n familiegeskiedenis van diabetes is.
‘n Siftingstoets kan gedurende swangerskap gedoen word vir swangerskap diabetes. As dit nie behandel word nie, kan swangerskap diabetes ‘n verhoogde risiko vir komplikasies vir die ma sowel as haar ongebore kind inhou.
Gewoonlik sal bloedsuikervlakke binne 6 weke na kraam terugkeer na normaal.
Vroue wat swangerskap diabetes ontwikkel het, het ‘n groter kans om later in hul lewe tipe 2 diabetes te ontwikkel.
Hoe kan ek diabetes bestyry of voorkom?
Om diabetes onder beheer te kry moet jy ‘n besluit maak om positiewe leefstyl veranderings te maak. Diabetes is nie iets wat oornag ontstaan nie, en dus is daar ook nie ‘n oornag oplossing nie.
Kom ons kyk hoe mens dit met gesonde leefstyl besluite kan oorkom…
Category: Diabetes, NuusBy pietersteyncoetzee March 13, 2019 Leave a comment
PreviousPrevious post:Voetsorg vir DiabeteNextNext post:Menopause: 5 Holistic Remedies for Hot Flushes
Kry Diabetes Vinnig Onder Beheer